Tekenprent: ANC wil bande breek met IsraelDie regering het sy ambassadeur in Israel met onmiddellike inwerkingtreding onttrek tydens ’n dag van gevegte tussen die Israeliese magte en Palestyne wat tot die dood van minstens 58 mense in die Gasa-strook gelei het. Ongeveer 2 700 mense is tydens die geweld beseer. Die ANC-jeugliga het intussen ook ŉ beroep gedoen op die regering om alle diplomatieke bande met Israel te verbreek. Lindiwe Sisulu, minister van internasionale betrekkinge en samewerking, het die skuld vir die Palestynse sterftes vierkantig voor die deur van die Israelse sekerheidsmagte en die Amerikaanse president, Donald Trump, gelê. Trump se besluit om die Amerikaanse ambassade in Israel te verskuif van Tel Aviv na die ooste van Jerusalem, wat nie deel is van die gebied wat in 1948 aan die Jode gegee is nie, was die katalisator vir die huidige protesoptrede. Lees alle vorige berigte oor Israel op Maroela Media. Sien alle vorige tekenprente. Grafika: Jerm